Sõja järel valitses kõikjal suur huvi küsimuse vastu, kuidas niisugune katastroof nagu Teine maailmasõda õieti toimuda sai. Juunis 1946 leppisid USA ja Briti esindajad kokku avaldada 20 köidet Saksa välispoliitikat kajastavaid dokumente. Kogutigi aukartust äratav hulk ürikuid. Külma sõja puhkedes kadus  võitjariikide liitlaslik solidaarsus ning haihtusid takistused ajaloolise tõe päevavalgele toomise eest. Jaanuaris 1948 avaldasid ameeriklased sensatsiooni põhjustanud kogumiku "Nazi-Soviet Relations", kus detailselt valgustati kogu MRP ja selle salaprotokolli sõlmimisega seotud asjaolusid.